रहाणे का नंबर-5 पर खेलना तय, राहुल कर सकते हैं विकेटकीपिंग
: IND vs AUS WTC 2023 Final Match Squad Players List: Predicting India's Playing-11. Follow World Test Championship Final Latest News, Reports on Dainik Bhaskar (दैनिक भास्कर)
वर्ल्ड टेस्ट चैंपियनशिप (WTC) का फाइनल 7 से 11 जून के बीच इंग्लैंड के ओवल मैदान में भारत और ऑस्ट्रेलिया के बीच खेला जाएगा। BCCI ने मंगलवार को इस मुकाबले के लिए 15 मेंबर्स की भारतीय टीम की घोषणा की है। इसमें मुंबई के बैटर अजिंक्य रहाणे का भी नाम है। रहाणे को लगभग 15 महीने बाद टीम इंडिया में जगह मिली है।
इस स्टोरी में हम यह जानने की कोशिश करेंगे कि फाइनल मैच में टीम इंडिया की प्लेइंग-11 क्या हो सकती है। साथ ही यह भी जानेंगे कि ओवल क्रिकेट ग्राउंड पर भारत और ऑस्ट्रेलिया का अब तक रिकॉर्ड कैसा रहा है।
रोहित-गिल कर सकते है ओपनिंग 
WTC फाइनल में रोहित शर्मा और शुभमन गिल ओपनिंग जोड़ी हो सकते है। रोहित शर्मा टीम की कप्तानी करेंगे। इंग्लैंड में खेलने का उन्हें अनुभव है। 2021-22 में इंग्लैंड दौरे में रोहित ने 4 टेस्ट मैचों में 52.57 की औसत से 368 रन बनाए थे। साथ ही WTC-23 सीजन में रोहित ने 700 से ज्यादा रन स्कोर किए हैं।
शुभमन गिल ने केएल राहुल को कड़ी टक्कर देते हुए ओपनिंग स्पॉट पर अपना कब्जा जमा लिया है। अपने टेस्ट करियर के शुरुआती दौर में, गिल ने 15 मैच में 2 शतक के साथ 890 रन बनाए हैं। इंग्लैंड में गिल का अनुभव कम है। उन्होंने 2 टेस्ट में 57 रन स्कोर किए हैं। 2021 में न्यूजीलैंड के खिलाफ हुए WTC फाइनल में भी रोहित और गिल ने ही ओपनिंग की थी।
पुजारा - कोहली - रहाणे पर मिडिल ऑर्डर की जिम्मेदारी
चेतेश्वर पुजारा नंबर 3 पर दिखेंगे। चेतेश्वर पुजारा को इंग्लैंड में खेलने का सबसे ज्यादा अनुभव है। वें इंग्लैंड में काउंटी क्रिकेट खेलते रहते हैं। इस कारण फाइनल में उन पर सबसे ज्यादा जिम्मेदारी रहेगी। इस सीजन पुजारा ने 16 मैच में 887 रन बनाए हैं। इंग्लैंड में पुजारा ने 15 टेस्ट में 829 रन स्कोर किए हैं।
भारत के स्टार बल्लेबाज विराट कोहली के ऊपर भी जिम्मेदारी होगी। कोहली बड़े मैच के खिलाड़ी हैं और अब फॉर्म में लौट चुके हैं। ऑस्ट्रेलिया के खिलाफ BGT में कोहली ने टेस्ट में शतक का सूखा भी खत्म किया। साथ ही ऑस्ट्रेलिया के खिलाफ कोहली का परफॉर्मेंस हमेशा अच्छा रहा है। कोहली ने ऑस्ट्रेलिया के खिलाफ 24 टेस्ट में 8 सेंचुरी जड़ी हैं।
रहाणे का पांचवें नंबर पर बल्लेबाजी करना तय सा है। 15 महीने से टीम से बाहर चल रहे रहाणे अब श्रेयस अय्यर की जगह खेलेंगे। रहाणे पांचवें नंबर पर शानदार बल्लेबाजी करते हैं। रहाणे ने पांचवें नंबर पर 66 मैच खेले हैं, इसमें उनके नाम 3555 रन और 8 शतक हैं।
भरत की जगह केएल राहुल कर सकते हैं ओपनिंग
केएस भरत की जगह राहुल को विकेटकीपिंग की जिम्मेदारी भी मिल सकती है। आमतौर पर ओपनिंग करने वाले राहुल अपने करियर में दूसरी बार छठे नंबर पर बल्लेबाजी कर सकते हैं।
केएस भरत को डेढ़ साल बाद भारतीय टीम ने ऑस्ट्रेलिया के खिलाफ BGT सीरीज में प्लेइंग इलेवन में शामिल किया था। भरत बल्ले से कमाल नहीं दिखा सके। उन्होंने 6 मैच में कुल 101 रन बनाए।
जडेजा - शार्दूल ऑलराउंडर 
रवींद्र जडेजा टेस्ट क्रिकेट के बेस्ट ऑलराउंडर्स में से एक हैं। जडेजा फाइनल में टीम का हिस्सा होंगे। जडेजा बॉलिंग के साथ साथ बल्लेबाजी में भी निपुण हैं। टॉप 7 में वह इकलौते बाएं साथ के बल्लेबाज होंगे। स्पिन बॉलिंग में भी जडेजा टीम में एकमात्र ऑप्शन होंगे।
शार्दूल टीम में बतौर बॉलिंग ऑलराउंडर जुड़ेंगे। वह अश्विन की जगह जुड़ेंगे। पिछली बार इंग्लैंड दौरे पर भारतीय टीम 4 पेसर्स के साथ उतरी थी और अब वापस टीम यही फार्मूला अपनाना चाहेगी।
इंग्लैंड में ठाकुर का रिकॉर्ड अच्छा है। इंग्लैंड में शार्दूल 3 मैच में 8 विकेट ले चुके हैं। साथ ही अपने करियर की 3 में से 2 हाफ सेंचुरी शार्दूल ने इंग्लैंड में ही बनाई है।
शमी- सिराज- उमेश के जिम्मे होगा पेस अटैक 
जसप्रीत बुमराह की गैरमौजूदगी में मोहम्मद शमी बॉलिंग अटैक को लीड करेंगे। शमी भारतीय टीम के दिग्गज खिलाड़ी हैं और उनके पास इंग्लैंड में टेस्ट मैच का काफी अनुभव है, उन्होंने 13 टेस्ट खेले हैं और 38 विकेट लिए हैं।
मोहम्मद सिराज को नई गेंद से शमी के साथ बॉलिंग अटैक को संभालेंगे। इंग्लैंड में सिराज ने 5 मैच खेले है जिसमें उन्होंने 18 विकेट लिए हैं।
भारत के पास जयदेव उनादकट के रूप में लेफ्ट आर्म पेसर है, लेकिन अनुभव की कमी के कारण मैनेजमेंट उमेश यादव को मौका दे सकता है। WTC सीजन में 8 मैच में उमेश यादव ने 20 विकेट लिए हैं।
अब ग्राफिक में देखें भारत की संभावित प्लेइंग इलेवन 
इन खिलाड़ियों को मौका मिलने का चांस कम 
WTC फाइनल में अक्षर पटेल, केएस भारत, आरअश्विन और जयदेव उनादकट को मौका मिलने का चांस कम है। पिच फ़ास्ट बॉलिंग की है इस कारण जडेजा, अक्षर या अश्विन में से एक ही खिलाड़ी के खलेने की संभावना है।
अब देखते है भारत और ऑस्ट्रेलिया का ओवल में प्रदर्शन 
भारत ओवल में सिर्फ 2 मैच जीते
भारतीय टीम ओवल के मैदान पर कुल 14 मैच खेले हैं। इसमें उन्हें 2 मैच में ही जीत मिली है। भारतीय टीम ने इस मैदान पर आखिरी मैच 2021 में इंग्लैंड के खिलाफ खेला। इसमें उसे 157 रन से जीत मिली।
ऑस्ट्रेलिया का भी हाल भारत जैसा 
ओवल मैदान पर ऑस्ट्रेलिया का हाल भी भारत की तरह ही है। यह पहली बार होगा जब ऑस्ट्रेलिया इंग्लैंड के टीम के खिलाफ इस मैदान पर टेस्ट खेलेगा। यहां खेले गए 38 मैच में ऑस्ट्रेलिया को 7 जीत ही मिली है। ऑस्ट्रेलिया ने यहां आखिरी मैच 2019 में इंग्लैंड के खिलाफ खेला था जहां उसे 135 रन से हार मिली थी।
स्पोर्ट्स की अन्य खबरें भी पढ़ें। 
नूर अहमद ने लपका डाइविंग कैच:पीयूष चावला की गलती पर भड़के रोहित; गुजरात-मुंबई मैच के मोमेंट्स
​​​​​​​IPL में मंगलवार को गुजरात सुपर जायंट्स और मुंबई इंडियंस के बीच अहमदाबाद के नरेंद्र मोदी स्टेडियम में मैच खेला गया। गुजरात ने पहले बल्लेबाजी करते हुए 20 ओवर में 6 विकेट पर 207 रन बनाए। जवाब में मुंबई इंडियंस के बल्लेबाज 20 ओवर में 9 विकेट पर 152 रन ही बना सके।​​​​​​​ पूरी खबर पढ़ने के लिए यहां क्लिक करें। 
गुम हो चुके 5 सितारों को IPL ने दी लाइफलाइन:रहाणे की स्ट्राइक रेट 200 से ऊपर, मोहित की इकोनॉमी 5 से भी कम​​​​​​​
इंडियन प्रीमियर लीग (IPL) पहले सीजन से युवाओं के लिए टीम इंडिया का गेट-वे रही है। इस मंच पर परफॉर्म करके बुमराह-पंड्या सहित कई सितारों ने भारतीय टीम तक का सफर तय किया है। अब यह कई क्रिकेटर्स के लिए भारतीय टीम में वापसी करने का जरिया भी बनता जा रहा। इसका हालिया उदाहरण हैं अजिंक्य रहाणे।​​​​​​​ पूरी खबर पढ़ने के लिए यहां क्लिक करें। 